Babelscape/SREDFM huggingface dataset:
Οίκος των Έστριντσεν

Ο Οίκος των Έστριντσεν ("Estridsen"), εξελληνισμένα Έστριδσεν, ήταν η δυναστεία που έδωσε τους βασιλείς της Δανίας το διάστημα 1047-1412. Το όνομα προέρχεται όχι από τον αρχηγέτη του Οίκου Ουλφ Γιαρλ, αλλά από τη σύζυγό του Έστριντ. Ο Οίκος λέγεται και Οίκος των Ουλφίνγκερ (Ulfinger), δηλ. απογόνων του Ουλφ. O θυρεός του Οίκου έγινε αυτός της Δανίας.
Τσαρλς Χάρις

Ο Τσαρλς Χάρις ("αγγλικά : Charles Russell Harris"), (2 Απριλίου 1914 – 10 Σεπτεμβρίου 1993), ήταν αμερικανός πρωταθλητής της αντισφαίρισης.

Ο Χάρις έφτασε στο τελικό του απλού στο τουρνουά του Σινσινάτι το 1936 χάνοντας στον τελικό από τον Μπόμπι Ριγκς 6-1, 6-3, 6-1. Στο Πρωτάθλημα αντισφαίρισης Ανατολικής Μεσογείου ήταν δεύτερος στο διπλό με συμπαίκτη τον Ντον Μακ Νάιλ όπου έχασαν από το ζευγάρι φον Γκραμ - Στάλιο.

Μεγαλύτερη επιτυχία του η πρώτη θέση στο διπλό αντρών του Ρολάν Γκαρός το 1939 με συμπαίκτη τον Ντον Μακ Νάιλ.

Ο Χάρις είχε 5 παιδιά, τον Τσαρλς, τον Ρόμπερτ, τον Γουίλιαμ επίσης πρωταθλητή της αντισφαίρισης, την Μπέτι και την Μαίρη.
Τζακ Μα

Ο Μα Γιουν (κινέζικα: 马云, προφέρεται mɑ̀ y̌n, γεν. 10 Σεπτεμβρίου 1964), γνωστός και ως Τζακ Μα, είναι Κινέζος μεγιστάνας, ο οποίος είναι ο ιδρυτής και εκτελεστικός πρόεδρος της Alibaba Group, μιας πλατφόρμας στο Διαδίκτυο με βάση τις επιχειρήσεις.
Φολιδωτά

Τα Φολιδωτά (Squamata) αποτελούν τη μεγαλύτερη αρτίγονη τάξη των ερπετών. Τα μέλη της τάξης διακρίνονται από το δέρμα τους, το οποίο φέρει κεράτινες φολίδες. Οι κοντινότεροι ζώντες συγγενείς των φολιδωτών είναι τα ρυγχοκεφάλια (Rhynchocephalia), τα οποία μοιάζουν πολύ με σαύρες.
Ελληνο-Ρωσικές σχέσεις

Ο πρόεδρος της Ρωσίας [[Βλαντίμιρ Πούτιν]] στην Ελλάδα το 2001, μαζί με τον πρόεδρο της Ελλάδας [[Κωνσταντίνος Στεφανόπουλος|Κωνσταντίνο Στεφανόπουλο]]
Οι Ελληνο-Ρωσικές σχέσεις αναφέρονται στις διμερείς εξωτερικές σχέσεις μεταξύ Ελλάδας και Ρωσίας. Οι δύο χώρες συνήψαν αρχικά διπλωματικές σχέσεις το 1828. Τόσο η Ελλάδα όσο και η Ρωσία είναι μέλη διεθνών οργανισμών και συμφωνιών, συμπεριλαμβανομένου του Συμβουλίου της Ευρώπης, του Οργανισμού για την Ασφάλεια και τη Συνεργασία στην Ευρώπη και του Οργανισμού Οικονομικής Συνεργασίας του Ευξείνου Πόντου.

Τον Ιούλιο του 2018 οι σχέσεις των δύο χωρών δοκιμάστηκαν ύστερα από σοβαρό διπλωματικό επεισόδιο, καθώς η Ελληνική πλευρά σύλλεξε επιβεβαιωμένες πληροφορίες για υπόγεια εμπλοκή της Ρωσίας στις διαπραγματεύσεις για το Μακεδονικό ζήτημα. Η Ελληνική κυβέρνηση του ΣΥΡΙΖΑ επένδυε επί σειρά ετών στις σχέσεις των δύο κρατών, με αποτέλεσμα το συγκεκριμένο γεγονός να αποτελέσει τη πρώτη σοβαρή ένδειξη ρήξης μεταξύ Ελλάδας και Ρωσίας.
Σαλίχ Μαχμούντ Οσμάν

Ο Σαλίχ Μαχμούντ Οσμάν (صالح محمود عثمان ) (Τζεμπέλ Μάρρα, Νταρφούρ, 1957), είναι δικηγόρος και πολιτικός από το Σουδάν που έχει διατελέσει βουλευτής στο Σουδανικό κοινοβούλιο.

Εργάστηκε στο Νταρφούρ του Σουδάν ως δικηγόρος και έχει κρατηθεί και βασανιστεί από τις αρχές εξαιτίας της δουλειάς του. Μέλη της οικογένειάς του έχουν βασανιστεί και εκτοπιστεί από πολιτοφύλακες στο Νταρφούρ. Έχει εκπροσωπήσει χιλιάδες ανθρώπους που βασανίστηκαν ή ήταν θύματα σεξουαλικής βίας, Έχοντας ήδη συμπληρώσει εικοσαετία κατά την οποία πρόσφερε μη αμειβόμενη νομική εκπροσώπηση σε πρόσωπα που είχαν φυλακιστεί αυθαίρετα, είχαν βασανιστεί και υποστεί σοβαρή καταπάτηση των ανθρωπίνων δικαιωμάτων τους στο Σουδάν το Ευρωπαϊκό Κοινοβούλιο αποφάσισε ομόφωνα το 2007 να του απονείμει το Βραβείο Ζαχάρωφ.

Αρκετές φορές τέθηκε και ο ίδιος υπό κράτηση από τις αρχές, αλλά ποτέ δεν κατηγορήθηκε για κάποιο αδίκημα. Έχει καταγράψει εγκλήματα που έλαβαν χώρα από τη στιγμή που ξέσπασε ο πόλεμος στην το 2003, όταν αφρικανικές φυλές επαναστάτησαν κατά της αραβοκρατούμενης κυβέρνησης, κατηγορώντας τη για διακρίσεις, και ήρθε αντιμέτωπος με τα αντίποινα αραβικών ομάδων της πολιτοφυλακής.

Ο Οσμάν συμμετέχει ενεργά στην προστασία εκατομμυρίων πολιτών του Νταρφούρ που έχουν εκτοπιστεί από τα σπίτια τους εξαιτίας των συνεχιζόμενων μαχών, οι οποίες εντάθηκαν το 2015, με αποτέλεσμα να χρειαστούν ανθρωπιστική βοήθεια πάνω από 4 εκατομμύρια άτομα. Ο Οσμάν υπογραμμίζει ότι οι αιτίες που πυροδότησαν τον πόλεμο, μεταξύ των οποίων η αρπαγή της γης και η πολιτική περιθωριοποίηση, όχι μόνο δεν έχουν ακόμη αντιμετωπιστεί αλλά έχουν περιπλακεί από περαιτέρω ανικανοποίητα αιτήματα για συμμόρφωση των εθνικών νόμων με τα διεθνή πρότυπα και εξασφάλιση της ανεξαρτησίας των δικαστικών αρχών.

Ο Οσμάν, ο οποίος διετέλεσε βουλευτής του σουδανικού κοινοβουλίου με την αντιπολίτευση μεταξύ του 2005 και του 2010, είναι ένθερμος υποστηρικτής του Διεθνούς Ποινικού Δικαστηρίου (ΔΠΔ), δεδομένου ότι «οι Αφρικανοί δεν έχουν πουθενά να στραφούν για δικαιοσύνη και επανόρθωση, εξαιτίας της έλλειψης επαρκών δικαστικών συστημάτων στην Αφρική». Ο Οσμάν τάσσεται υπέρ της απαγγελίας κατηγοριών για εγκλήματα πολέμου στον σουδανό πρόεδρο Ομάρ ελ-Μπεσίρ, ο οποίος εν έτει 2015 δεν είχε ακόμα συλληφθεί από το ΔΠΔ.

Ο Οσμάν συνεχίζει να παρέχει δωρεάν νομική συνδρομή στα ολοένα και περισσότερα θύματα παραβιάσεων των ανθρωπίνων δικαιωμάτων στο Νταρφούρ. Συμμετέχει στη δράση του Δικτύου Βραβείου Ζαχάρωφ για τα ανθρώπινα δικαιώματα, μιλώντας κατά των βασανιστηρίων και της ατιμωρησίας. Τον Μάιο του 2016 συμμετείχε στη διάσκεψη «Το Δίκτυο Βραβείου Ζαχάρωφ για ισχυρότερη δράση στον τομέα των ανθρωπίνων δικαιωμάτων» που διεξήχθη στο Ευρωπαϊκό Κοινοβούλιο στις Βρυξέλλες.
Jetpack Joyride

Το Jetpack Joyride είναι βιντεοπαιχνίδι endless runner που δημιουργήθηκε από την Halfbrick Studios. Αρχικά κυκλοφόρησε για τις iOS συσκευές και για το App Store στις 1 Σεπτεμβρίου του 2011. Το παιχνίδι έκτοτε έχει μεταφερθεί και σε πολλά άλλα συστήματα. Είχε κυκλοφορήσει σε απευθείας σύνδεση ως έκδοση Flash στις 11 του Μαΐου 2012: στο Android στις 28 Σεπτεμβρίου, στο PlayStation Portable (από PlayStation Network, port της Beatshapers) στις 20 Νοεμβρίου στην Βόρεια Αμερική και στις 21 Νοεμβρίου στην Ευρώπη, στο BlackBerry PlayBook στις 13 Δεκεμβρίου του 2012 στο PlayStation 3 και PlayStation Vita (από το PlayStation Network, μεταφέρθηκε στην Big Ant Studios) στις 21 Δεκεμβρίου στην Ευρώπη και 31 Δεκεμβρίου στην Βόρεια Αμερική, στο BlackBerry 10 στις 6 Μαρτίου του 2013, και στα Windows Phone 8 και Windows 8 στις 5 Ιουνίου. Κυκλοφόρησε επίσης στο PlayStation 4 στις 26 Απριλίου του 2016.

Στο παιχνίδι πρωταγωνιστεί ο Barry Steakfries, ο οποίος πρωταγωνιστούσε και στα παιχνίδια "Age of Zombies" και "Monster Dash". Ο παίκτης τον ελέγχει καθώς κλέβει ένα jet pack από ένα άκρως απόρρητο εργαστήριο. Το παιχνίδι έχει αποσπάσει θετικές κριτικές και έχει κερδίσει πολλά βραβεία.
Χίλντεγκαρντ της Βουργουνδίας

Η Χίλντεγκαρντ της Βουργουνδίας ("Hildegarde de Bourgogne", περί το 1056 - 1104) ήταν δούκισσα της Ακουιτανίας και της Γασκώνης λόγω του γάμου της με τον Γουλιέλμο Η΄ της Ακουιτανίας. Ήταν κόρη του Ροβέρτου Α΄ της Βουργουνδίας και της Ερμενγάρδης του Ανζού. 
Παντρεύτηκε τον Γουλιέλμο Η΄ της Ακουιτανίας στον τρίτο του γάμο με τον οποίο απέκτησε :

* Αγνή (απεβ. 1097), παντρεύτηκε τον Πέτρο Α΄ της Αραγωνίας.
* Γουλιέλμος Θ΄ δούκας της Ακουιτανίας.
* Βεατρίκη.
Έμμα του Μπλουά

Η Έμμα του Μπλουά (περί το 950 - 27 Δεκεμβρίου 1003) δούκισσα της Ακουιτανίας λόγω του γάμου της με τον Γουλιέλμο Δ΄ της Ακουιτανίας και αντιβασίλισσα της Ακουιτανίας για λογαριασμό του ανήλικου γιου της Γουλιέλμου του Μέγα, ήταν κόρη του Θεοβάλδου Α΄ κόμητος του Μπλουά και της Λιουτγάρδης του Βερμαντουά. Παντρεύτηκε τον δούκα της Ακουιτανίας Γουλιέλμο Δ΄ (968). Το πάθος του συζύγου της για τις γυναίκες και το κυνήγι την είχε προσβάλει άσχημα, αποσύρθηκε τελικά πριν τον θάνατο της σε μοναστήρι (996), ίδρυσε το μοναστήρι του Αγίου Πέτρου στο Μπουρκέιγ. Η Έμμα διετέλεσε αντιβασίλισσα και κηδεμόνας για λογαριασμό του ανήλικου γιου της Γουλιέλμου του Μέγα.
Σελεστίν Ανρί

Η Σελεστίν Ανρί (, ή Σιτουαγιέν Ανρί, ή "Πολίτισσα Ανρί" στα ελληνικά) ήταν η γυναίκα που συνόδευσε τον Αντρέ-Ζακ Γκαρνερέν στην πτήση του με αερόστατο στις 8 Ιουλίου 1798 από το Παρκ Μονσώ του Παρισιού. 

Θεωρείται η πρώτη γυναίκα «που είχε το θάρρος να εμπιστευτεί τον εαυτό της στον αέρα», αν και αρκετές γυναίκες είχαν ήδη πραγματοποιήσει πτήσεις με αερόστατο προηγουμένως: στις 20 Μαΐου 1784, η Μαρκησία και Κόμισσα του Μονταλαμπέρ, η Κόμισσα του Ποντενά και η Μις ντε Λαγκάρντ είχαν πραγματοποιήσει πτήση με προσδεμένο αερόστατο πάνω από το Παρίσι, και η Ελιζαμπέτ Τιμπλ είχε πραγματοποιήσει ελεύθερη πτήση στις 4 Ιουνίου 1784 στη Λυών.
Γιουρντγιούκ-Κουμάχ

Το Γιουρντγιούκ-Κουμάχ (Ρωσικά: Юрдюк-Кумах, Γιακουτικά: Үрдүк Кумах) είναι αγροτική τοποθεσία στο Αγροτικό Οκρούγκ Τσιορουμτσίνσκι της Επαρχίας Βερχογιάνσκι στην Δημοκρατία των Σαχά της Ρωσίας. Απέχει 93 χιλιόμετρα από το Μπαταγκάι, το διοικητικό κέντρο της επαρχίας και 15 χιλιόμετρα από το Τσιοργιούμτσε, το διοικητικό κέντρο του αγροτικού οκρούγκ. Σύμφωνα με την απογραφή του 2010, υπήρχε ένας κάτοικος στο χωριό, μειωμένος από τους δύο που υπήρχαν στην απογραφή του 2002. Εντός του πλαισίου των δημοτικών διαιρέσεων, το Γιουρντγιούκ-Κουμάχ αποτελεί μέρος του Αγροτικού Οικισμού Ελγκέσσκι στο Δημοτικό Διαμέρισμα Βερχογιάνσκι.
Δρουσίλλα η Νεότερη

Η Ιουλία Δρουσίλλα (καλοκαίρι 39 - 24 Ιανουαρίου 41), γνωστή ως Δρουσίλλα η Νεότερη, ήταν κόρη του Ρωμαίου αυτοκράτορα Γάιου (Καλιγούλα) από την τέταρτη και τελευταία σύζυγό του Μιλωνία Καισωνία. Η ενός έτους Δρουσίλλα δολοφονήθηκε μαζί με τους γονείς της στις 24 Ιανουαρίου 41.
Υτύκ-Κιουγιόλ

Το Υτύκ-Κιουγιόλ (Ρωσικά: Ытык-Кюёль, Γιακουτικά: Ытык-Күөл, μεταγραφή στο λατινικό αλφάβητο: "Itık Küöl") είναι αγροτική περιοχή και διοικητικό κέντρο στην Επαρχία Ταττίνσκι στην Δημοκρατία των Σαχά της Ρωσίας. Βρίσκεται στην αριστερή όχθη του Ποταμού Τάττα (στην λεκάνη του ποταμού Αλντάν), απέχοντας 255 χιλιόμετρα από το Γιακούτσκ, την πρωτεύουσα της δημοκρατίας. Σύμφωνα με την απογραφή του 2010, ο πληθυσμός της πόλης ανερχόταν στα 6.828 άτομα.
Εθνική Επαρχία Αζόφσκι Νεμέτσκι

Η Εθνική Επαρχία Αζόφσκι Νεμέτσκι (Ρωσικά: Азо́вский Неме́цкий национа́льный райо́н, Γερμανικά: Deutscher Nationalkreis Asowo) είναι διοικητική και δημοτική επαρχία (ραγιόν), μία από τις τριάντα δύο στην Περιφέρεια Ομσκ της Ρωσίας. Βρίσκεται στο νότιο τμήμα της περιφέρειας. Η επαρχία καλύπτει μία έκταση 1.400 τετραγωνικών χιλιομέτρων. Το διοικητικό κέντρο της επαρχίας είναι το Άζοβο. Σύμφωνα με την απογραφή του 2010, η επαρχία είχε πληθυσμό 22.925 κατοίκων, σημειώνοντας μια μικρή αύξηση σε σχέση με την απογραφή του 2002, όπου η επαρχία είχε πληθυσμό 22.346 κατοίκων. Ο πληθυσμός του Άζοβο αντιστοιχεί στο 26,2% του πληθυσμού της επαρχίας.
Προκόπιος Καρυτσιώτης

Ο Προκόπιος Καρυτσιώτης ("κατά κόσμον Παναγιώτης Ν. Καρυτσιώτης") (†1836), ήταν μοναχός και διευθυντής της Σχολής Καρυτσιώτη κατά τα έτη 1817 - 1826. Η καταγωγή του ήταν από τον Άγιο Ιωάννη Αρκαδίας.
Microsoft Publisher

Το Microsoft Publisher είναι λογισμικό επιτραπέζιας δημοσίευσης από την Microsoft. Διαφέρει από το Microsoft Word στο ότι δίνεται έμφαση στη διάταξη σελίδων και το σχεδιασμό, παρά στη σύνθεση και διόρθωση κειμένου.

Το Microsoft Publisher περιλαμβάνεται σε ανώτερου επιπέδου εκδόσεις του Microsoft Office, γεγονός που αντικατοπτρίζει την έμφαση που δίνει η Microsoft στην εφαρμογή ως μια εύκολη στη χρήση και λιγότερο δαπανηρή εναλλακτική εφαρμογή με έμφαση στην αγορά των μικρών επιχειρήσεων, όπου οι επιχειρήσεις δεν έχουν αφιερωμένους επιχειρηματίες σχεδιασμού που είναι διαθέσιμοι για να κάνουν υλικό μάρκετινγκ και άλλα έγγραφα. Ωστόσο, έχει σχετικά μικρό μερίδιο στην αγορά επιτραπέζιας δημοσίευσης, η οποία κυριαρχείται από τα Adobe InDesign και QuarkXPress.

Στο Microsoft Office 2007, ενώ οι περισσότερες εφαρμογές του Microsoft Office υιοθέτησαν τη Κορδέλα στο περιβάλλον εργασίας τους, το Publisher διατήρησε τις γραμμές εργαλείων του και δεν υιοθέτησε τη Κορδέλα μέχρι την επόμενη έκδοση, το Microsoft Office 2010.
Παρασκευή Κυριαζή

Η Παρασκευή Κυριαζή (2 Ιουνίου 1880 - 1970) ήταν Αλβανίδα δασκάλα που αφιέρωσε τη ζωή της στο αλβανικό αλφάβητο και στη διδασκαλία της γραπτής αλβανικής γλώσσας. Είχε λάβει μέρος στο Συνέδριο του Μοναστηρίου, το οποίο αποφάσισε τη μορφή του αλβανικού αλφαβήτου, και ήταν η ιδρύτρια της γυναικείας ένωσης "Yll 'i Mengjesit". Η Κυριαζή συμμετείχε επίσης στη Σύνοδο Ειρήνης του Παρισιού, το 1919, ως μέλος της Αλβανοαμερικανικής κοινότητας. Ήταν η αδελφή της Σεβαστής Κυριαζής, η οποία ήταν η διευθύντρια της Mësonjëtorja, της πρώτης Αλβανικής Σχολής για κορίτσια, που άνοιξε το 1891.
Μιτσίκο Κακουτάνι

Η Μιτσίκο Κακουτάνι (角谷 美智子, Kakutani Michiko, γεννήθηκε στις 9 Ιανουαρίου 1955) είναι αμερικανίδα βραβευμένη με Πούλιτζερ κριτικός λογοτεχνίας των "New York Times".
Σημαία του Αυτόνομου θύλακα Τσουκότκα

Η σημαία του [[Αυτόνομος θύλακας Τσουκότκα|Αυτόνομου θύλακα Τσουκότκα]]
Η Σημαία του Αυτόνομου θύλακα Τσουκότκα, στην Ρωσική Ομοσπονδία, περιέχει ένα μπλε πεδίο με ένα άσπρο τρίγωνο στα αριστερά. Στο κέντρο υπάρχει ένας κύκλος που περιέχει την Ρωσική εθνική σημαία, που περιβάλλεται από έναν παχύ κίτρινο κύκλο.

Το μπλε είναι το εθνικό χρώμα των Τσούκτσι. Συμβολίζει επίσης τα ποτάμια εντός της επικράτειας του αυτόνομου θύλακα. Το λευκό συμβολίζει τον πάγο και το χιόνι, που καλύπτει την Τσουκότκα το μεγαλύτερο μέρος του έτους. Το κίτρινο συμβολίζει τον ήλιο, την ελπίδα, και τη φιλία.

Η σημαία καθιερώθηκε σε απροσδιόριστη ημερομηνία. Οι αναλογίες είναι 2:3.
Φλαβία Μαξιμιανή Θεοδώρα

Η Φλαβία Μαξιμιανή Θεοδώρα, λατιν. Flavia Maximiana Theodora (άκμασε το 293) ήταν η μεγαλύτερη ή θετή κόρη του Μαξιμιανού και της συζύγου του Ευτροπίας και σύζυγος του Κωνστάντιου Α΄ του "Χλωρού".
Ιωάννης Λίτσιος

Ο Ιωάννης Λίτσιος (1890 - ;) ήταν Έλληνας πολιτικός και δικηγόρος.
Σημαία του Όμπλαστ της Σαχαλίνης

Η Σημαία του Όμπλαστ της Σαχαλίνης εμφανίζει ένα λευκό περίγραμμα της Σαχαλίνης και των Κουριλών σε φόντο τιρκουάζ. Εγκρίθηκε στις 28 Νοεμβρίου 1995, και σχεδιάστηκε από τον Βιτάλι Εβγκένιεβιτς Γκόμιλεφς.
Σημαία του Όμπλαστ της Βόλογκντα

δεξιά|μικρογραφία|Σημαία του Όμπλαστ της Βόλογκντα
Η σημαία του Όμπλαστ της Βόλογκντα, ενός ομοσπονδιακού υποκείμενου της Ρωσίας, υιοθετήθηκε στις 26 Νοεμβρίου 1997. Η σημαία περιέχει ένα άσπρο πεδίο με μία κόκκινη ρίγα στα δεξιά. Πάνω αριστερά υπάρχει η σφραγίδα της Βόλογκντα. Η σφραγίδα, που περιβάλλεται από ένα κόκκινο φόντο, εμφανίζει ένα χέρι που βγαίνει από ένα σύννεφο, κρατώντας μία υδρόγειο και ένα σπαθί. Ένα στέμμα βρίσκεται πάνω από το χέρι. Η αναλογία της σημαίας είναι 2:3.
Γιάννης Αποστολάκης

Ο Γιάννης Αποστολάκης (1886-1947) ήταν Έλληνας φιλόλογος, κριτικός λογοτεχνίας και καθηγητής πανεπιστημίου. Αδελφός του ήταν ο ιατρός Γεώργιος Αποστολάκης.
Teach-In

Οι Teach-In υπήρξαν ένα ολλανδικό συγκρότημα, περισσότερο γνωστό από τη νίκη τους στον διαγωνισμό τραγουδιού της Eurovision το 1975 με το τραγούδι "Ding-a-dong". Η μπάντα συστάθηκε το 1969 και διαλύθηκε το 1980. Κατά την περίοδο εκείνη, έγιναν πολλές αλλαγές στη σύνθεσή τους.
Σκωτική παρτίδα

Η Σκωτική παρτίδα "(Scotch Game) είναι άνοιγμα στο σκάκι το οποίο χαρακτηρίζεται από τις κινήσεις (σε αλγεβρική σκακιστική γραφή)"
# ε4 ε5
# Ιζ3 Ιγ6
# δ4
Μιχαήλ Σάπκας

Ο Μιχαήλ Σάπκας (1873 - 1956) ήταν Έλληνας πολιτικός.
Κωνσταντίνος Μαρκίδης

Ο Κωνσταντίνος Μαρκίδης (1836 - ;) ήταν Έλληνας πολιτικός.
Αλάθητο του Πάπα

Ο [[Πάπας Πίος Θ΄]] (1846–1878), κατά το ποντιφικάτο του οποίου οριστικοποιήθηκε δογματικά το δόγμα του Αλάθητου του Πάπα από την [[Πρώτη Σύνοδος του Βατικανού|Πρώτη Σύνοδο του Βατικανού]].
Παπικό αλάθητο ή Αλάθητο του Πάπα είναι ένα δόγμα της Καθολικής Εκκλησίας που αναφέρει ότι, σύμφωνα με την υπόσχεση του Ιησού προς τον Πέτρο, ο Πάπας προστατεύεται από την πιθανότητα λάθους «όταν, κατά την άσκηση των καθηκόντων του ως ποιμένας και διδάσκαλος όλων των Χριστιανών, δυνάμει της ανωτάτης αποστολικής του εξουσίας, καθορίζει ένα δόγμα σχετικά με την πίστη ή την ηθική που πρέπει να τηρείται από όλη την Εκκλησία.»

Το δόγμα αυτό διαμορφώθηκε στην Πρώτη Σύνοδο του Βατικανού των ετών 1869-1870, αλλά είχε υποστηριχθεί και πριν από αυτήν, καθώς υπήρχε ήδη στην μεσαιωνική θεολογία και ήταν γνώμη της πλειοψηφίας την εποχή της αντιμεταρρύθμισης.

Σύμφωνα με την Καθολική θεολογία, υπάρχουν αρκετές έννοιες σημαντικές για την κατανόηση της αλάθητης, θείας αποκάλυψη: Η Αγία Γραφή, η Ιερά Παράδοση, και η Διδασκαλία της Εκκλησίας. Οι αλάνθαστες διδασκαλίες του Πάπα είναι μέρος της Ιεράς Διδασκαλίας, η οποία επίσης αποτελείται από τις Οικουμενικές Συνόδους και την «συνήθη και γενική διδασκαλία». Στην Καθολική θεολογία, το παπικό αλάθητο είναι ένα από τα κανάλια του αλάθητου της Εκκλησίας. Οι αλάνθαστες διδασκαλίες του Πάπα πρέπει να βασίζονται σε, ή τουλάχιστον να μην έρχονται σε αντίθεση με την Ιερά Παράδοση ή την Αγία Γραφή.

Το δόγμα του αλάθητου βασίζεται σε έναν από τους ακρογωνιαίους λίθους του Καθολικού δόγματος: Αυτό της υπεροχής του Πέτρου, που κληρονομεί ο εκάστοτε Πάπας, καθώς και στην εξουσία του ως αρμόδιου οργάνου να κρίνει για το τι είναι αποδεκτό ως επίσημη πίστη της Ρωμαιοκαθολικής Εκκλησίας . Η χρήση αυτής της εξουσίας αναφέρεται συχνά ως ομιλία "από καθέδρας". Η επίσημη ανακήρυξη του παπικού αλάθητου από την Πρώτη Σύνοδο του Βατικανού πραγματοποιήθηκε στις 18 Ιουλίου 1870. Από εκείνη τη στιγμή, το μόνο παράδειγμα διατάγματος "από καθέδρας" πραγματοποιήθηκε το 1950, όταν ο Πάπας Πίος ΙΒ΄ όρισε την Κοίμηση της Θεοτόκου ως άρθρο της πίστης. Πριν την επίσημη ανακήρυξη του 1870, υπήρχαν και άλλα διατάγματα που ταιριάζουν με τον ορισμό των από καθέδρας,όπως για παράδειγμα, του Πάπα Βονιφάτιου Η΄ στο δελτίο "Unam Sanctam" του 1302, και του Πάπα Πίου Θ΄ στο Παπικό σύνταγμα "Ineffabilis Deus" του 1854.
.to

.to είναι ο top-level domain κωδικός χώρας Internet  (ccTLD) για το Βασίλειο των Τόνγκα, σύμπλεγμα νησιών στον νότιο Ειρηνικό.

Η κυβέρνηση της Τόνγκα εμπορεύεται τα domain που ανήκουν στον ccTLD της σε κάθε ενδιαφερόμενο. O ccTLD ".to" χορηγείται από το Tonga Network Information Center (Τonic).

Επειδή το αγγλικό "to" συναντάται συχνά στην αγγλική γλώσσα ως πρόθεση, το ccTLD ".to" έγινε δημοφιλές για την δημιουργία εύκολα μνημονεύσιμων διευθύνσεων URL, πρακτική που ονομάζεται domain hack. Υπηρεσίες συντόμευσης/ανακατεύθυνσης URL με χρήση του συγκεκριμένου ccTLD (π.χ. go.to) είναι αρκετά δημοφιλείς. Άλλα domain hacks δεν χρησιμοποιούν το "to" ως πρόθεση, συμπεριλαμβανομένων της ιστοσελίδας του Daniel J. Bernstein, cr.yp.to, της ιστοσελίδας της λονδρέζικης εταιρίας ανάπτυξης ιστοσελίδων Potato, p.ota.to, και υπηρεσίες για uploading όπως το uloz.to ("σώσε το" στα τσεχικά και τα σλοβακικά).

Το αρκτικόλεξο «T.O.» είναι επίσης κοινό ψευδώνυμο για το Τορόντο στο Οντάριο του Καναδά και χρησιμοποιείται ως domain κωδικός πόλης, όπως αποδεικνύεται από δημοφιλείς ιστοσελίδες που σχετίζονται με το Τορόντο, όπως η www.dine.to και η www.jobs.to. Το domain αυτό  χρησιμοποιείται επίσης και για την πόλη του Τορίνο στην Ιταλία.

Όταν αγοράζονται τα domain .to, όλες οι τυπικές DNS λειτουργίες είναι δυνατές και τα καταχωρημένα σε αυτό σάιτ δεν απαιτείται να προβάλουν διαφημίσεις εκ μέρους το χορηγού του domain, δηλαδή της Tonico. Μερικά domain είναι δωρεάν όπως το ".edu.to", αλλά μόνο σε εκπαιδευτικά ιδρύματα της Τόνγκα.

Το ".to" είναι ένα από τα λίγα ccTLDs που (επίσημα) δεν διατηρεί (δημόσια) βάση δεδομένων WHOIS, ώστε να παρέχει πληροφορίες για τα πρόσωπα που έχουν καταχωρήσει τα εκάστοτε ".to" domain. Είναι δυνατή η επικοινωνία με τα πρόσωπα αυτά μέσω της διεύθυνσης tonic.to πληκτρολογώντας το domain τους στο πεδίο αναζήτησης κάτω από το "New Domain Name".

Το top-level domain ".to" είχε A record και HTTP server τουλάχιστον από το 1998.
Κάστρο του Στέρλινγκ

Το  Κάστρο του Στέρλινγκ ("Stirling Caste"), που βρίσκεται κοντά στην πόλη Στέρλινγκ, είναι ένα από τα μεγαλύτερα και πιο σημαντικά κάστρα στη Σκωτία, τόσο από ιστορική, όσο και από αρχιτεκτονική άποψη. Το κάστρο βρίσκεται στην κορυφή του Λόφου του Κάστρου, έναν απόκρημνο βράχο που αποτελεί μέρος του οροπεδίου του Στέρλινγκ. Περιβάλλεται στις τρεις πλευρές από απότομους βράχους, που του δίνουν ισχυρή αμυντική θέση. Η στρατηγική του θέση, που προφύλασσε αυτό που ήταν μέχρι τη δεκαετία του 1890 το απώτατο σημείο διέλευσης του ποταμού Φορθ, το έχει κάνει σημαντικό οχυρό από την αρχαιότητα. Τα περισσότερα από τα κύρια κτίρια του κάστρου χρονολογούνται από τον δέκατο πέμπτο και δέκατο έκτο αιώνα. Μερικές δομές του δέκατου τέταρτου αιώνα παραμένουν, ενώ οι εξωτερικές οχυρώσεις προς την πόλη χρονολογούνται από τις αρχές του δέκατου όγδοου αιώνα.

Πριν από την ένωση με την Αγγλία, το κάστρο του Στέρλινγκ ήταν επίσης ένα από τα πιο πολυχρησιμοποιημένα βασιλικά κτίρια της Σκωτίας, και ως παλάτι, και ως φρούριο. Αρκετοί Σκωτσέζοι Βασιλείς και Βασίλισσες έχουν στεφθεί στο Στέρλινγκ, μεταξύ αυτών και η Μαρία Στιούαρτ το 1542, ενώ άλλοι γεννήθηκαν ή πέθαναν εκεί. Το κάστρο πολιορκήθηκε τουλάχιστον οκτώ φορές, συμπεριλαμβανομένων αρκετών κατά τη διάρκεια των Πολέμων για την Ανεξαρτησία της Σκωτίας, με την τελευταία να είναι το 1746, όταν ο Bonnie Prince Charlie προσπάθησε ανεπιτυχώς να καταλάβει το κάστρο. Το κάστρο του Στέρλινγκ είναι σήμερα αναγνωρισμένο ως αρχαίο μνημείο και τουριστικό αξιοθέατο που το διαχειρίζεται η Υπηρεσία "Historic Scotland".

Στερλινγκ
Γκαμπί του Έβανς

Το Γκαμπί του Έβανς είναι άνοιγμα στο σκάκι το οποίο χαρακτηρίζεται από τις κινήσεις (σε αλγεβρική σκακιστική γραφή)

# ε4 ε5
# Ιζ3 Ιγ6
# Αγ4 Αγ5
# β4
Στέφανος Αναστασιάδης

Ο Στέφανος Αναστασιάδης (1878 - ;) ήταν Έλληνας πολιτικός.
Μιχαήλ Μπούρας

Ο Μιχαήλ Μπούρας (1885 - ;) ήταν Έλληνας πολιτικός.
Σπύρος Μαρκίδης

Ο Σπύρος Μαρκίδης (1873 - 1913) ήταν Έλληνας πολιτικός.
Αλκιβιάδης Ριζιώτης

Ο Αλκιβιάδης Ριζιώτης (1883 - 1953) ήταν Έλληνας πολιτικός.
Χρίστος Παναγιούλας

Ο Χρίστος Παναγιούλας (1882 - ;) ήταν Έλληνας πολιτικός.
Ιωάννης Γιαμούζης

Ο Ιωάννης Γιαμούζης (1870 - ;) ήταν Έλληνας πολιτικός.
Ανδρέας Κόρακας

Ο Ανδρέας Κόρακας (1882 - ;) ήταν Έλληνας πολιτικός.
Χαρίλαος Ζαρίμπας

Ο Χαρίλαος Ζαρίμπας (1881 - 1927) ήταν Έλληνας πολιτικός.
Κλαυδία Αντωνία

Η Κλαυδία Αντωνία (περίπου 30 μ.Χ. - 66 μ.Χ.) ήταν κόρη του Ρωμαίου Αυτοκράτορα Κλαύδιου και της δεύτερης συζύγου του Αιλίας. Ήταν ετεροθαλής αδερφή της Οκταβίας και του Βρεττανικού. 

Μέχρι το 37 ανατράφηκε από την γιαγιά της (από την πλευρά του πατέρα), τηνΑντωνία την Μικρή, η οποία πέθανε εκείνο το έτος. Από τότε μέχρι το 43, μεγάλωσε με τον πατέρα της. Το 43 παντρεύτηκε για πρώτη φορά τον Γνώο Πομπηίο. Οι γονείς του ήταν ο σύμβουλος Μάρκος Λικίνιος και Σκριμπονία. Σύμφωνα με τον Σουητώνιο, ο Πομπήιος δολοφονήθηκε αρκετά χρόνια αργότερα (46/47), όταν πιάστηκε στο κρεβάτι με έναν εραστή του. Ο Κάσσιος Δίων αναφέρει ότι η αυτοκράτειρα Βαλερία Μεσσαλίνα διέταξε την εκτέλεσή του από φόβο ότι ο Πομπήιος θα μπορούσε να γίνει αντίπαλος του γιου της Βρεττανικού.

Η Αντωνία παντρεύτηκε το 47 τότε τον ετεροθαλή αδερφό της μητριάς της Μεσσαλίνας, Φαύστο Κορνήλιο. Είχαν ένα γιο που πέθανε πριν από τα δεύτερά του γενέθλια. Το 58 ο Φαύστος εξορίστηκε και το 62 δολοφονήθηκε με εντολή του αυτοκράτορα Νέρωνα. Το 65, ο Τάκιτος καταγράφει τη φήμη ότι ο Πίσων σκόπευε να παντρευτεί την Αντωνία ως στοιχείο της συνωμοσίας του εναντίον του Νέρωνα. Μετά το θάνατο της αυτοκράτειρας Ποππαίας Σαβίνας, της δεύτερης συζύγου του Νέρωνα, ο Νέρων ζήτησε από την Αντωνία να τον παντρευτεί. Όταν η Αντωνία αρνήθηκε, ο Νέρωνας την κατηγόρησε για απόπειρα εξέγερσης και την εκτέλεσε. Ήταν η τελευταία εγγονή του Νέρωνα Κλαύδιου Δρούσου και της Αντωνίας της Μικρής, από τους οποίους καταγόταν και ο Νέρωνας.
Brotherhood of Man

Οι Brotherhood of Man είναι ένα βρετανικό συγκρότημα της ποπ, το οποίο έκανε επιτυχία στη δεκαετία του 1970. Κέρδισαν τον διαγωνισμό τραγουδιού της Eurovision το 1976 με το τραγούδι "Save Your Kisses for Me".

Δημιουργήθηκαν το 1969 από τον τραγουδοποιό και δισκογραφικό παραγωγό Τόνι Χίλερ. Το όνομά τους (Brotherhood of Man) ήταν αρχικά ένας συλλογικός τίτλος για τραγουδιστές που άλλαζαν πολύ συχνά στη σύνθεση του συγκροτήματος. Νωρίτερα, σημείωσαν διεθνή επιτυχία με το τραγούδι τους "United We Stand" (1970), το οποίο χρησιμοποιήθηκε ακόμα και ως ύμνος. Ως το 1973 το συγκρότημα είχε πάρει τον δρόμο του και ο Χίλερ έφτιαξε ένα τετραμελές συγκρότημα, αποτελούμενο από τους Μάρτιν Λι, Λι Σέριντεν, Νίκι Στίβενς και Σάντρα Στίβενς. Με την σύνθεση εκείνη, το γκρουπ έκανε μεγάλες επιτυχίες, όπως τα "Kiss Me Kiss Your Baby", "Angelo", "Oh Boy (The Mood I'm In)" και "Figaro". Στην πατρίδα τους, το Ηνωμένο Βασίλειο σημείωσαν την μεγαλύτερη επιτυχία, με 3 τραγούδια στην κορυφή και 4 άλμπουμ στα 20 καλύτερα. Με αυτήν τη σύνθεση το συγκρότημα συνεχίζει ως σήμερα, παίζοντας ανά την Ευρώπη. Συνολικά έχουν κυκλοφορήσει 16 studio albums, με παγκόσμιες πωλήσεις δίσκων που ξεπερνούν τα 15 εκατομμύρια.
Μπανιτζουρίδες

Οι Μπανιτζουρίδες ήταν μια μικρής διάρκειας μουσουλμανική ιρανική δυναστεία που κυβέρνησε τη Βακτρία και τμήματα του Ινδοκούς. Το εμιράτο τους ήταν υποτελές των Σαμανιδών μέχρι την πτώση του το 908.
Πρόεδρος της Αλβανίας

Ο Πρόεδρος της Αλβανίας (), επίσημα ο Πρόεδρος της Δημοκρατίας της Αλβανίας (), είναι ο αρχηγός του κράτους, ο διοικητής του στρατού και ο εκπρόσωπος της ενότητας του αλβανικού λαού. Ο Πρόεδρος εκλέγεται για 5 χρόνια με μυστική ψηφοφορία και χωρίς συζήτηση από το Κοινοβούλιο της Αλβανίας με πλειοψηφία δύο τρίτων του συνόλου των μελών του. Το Σύνταγμα της Αλβανίας θέτει μέγιστο όριο τις δύο θητείες.

Το Γραφείο του Προέδρου της Αλβανίας αποτελείται από το άμεσο προσωπικό του, καθώς και το προσωπικό υποστήριξης που υπάγεται στον πρόεδρο. Το Γραφείο έχει την έδρα του στο Προεδρικό Μέγαρο στην πρωτεύουσα της χώρας, τα Τίρανα. Το Σύνταγμα της Αλβανίας καθορίζει την εμφάνιση και τη χρήση του προεδρικού εμβλήματος που βρίσκεται σε κτίρια του Γραφείου του Προέδρου, την κατοικία του προέδρου, τα οχήματα μεταφοράς όταν είναι σε χρήση από τον πρόεδρο, και σε άλλες τελετές.

Ο 7ος και σημερινός Πρόεδρος είναι ο Ιλίρ Μέτα από το Σοσιαλιστικό Κίνημα για την Ενσωμάτωση, ο οποίος εξελέγη στις 28 Απριλίου 2017. Αναμένεται να αναλάβει στις 24 Ιουλίου 2017.
Μιλωνία Καισωνία

Η Μιλωνία Καισωνία ήταν ρωμαία αυτοκράτειρα, κόρη του Καισώνιου και της Βιστίλλας, η τέταρτη και η τελευταία σύζυγος του αυτοκράτορα Γάιου Καλιγούλα. 

Λίγα έχουν γραφεί για τη ζωή της Καισωνίας. Ο Σουητώνιος λέει, ότι όταν ο Καλιγούλας την παντρεύτηκε, δεν ήταν ούτε όμορφη ούτε νέα και ήταν ήδη μητέρα τριών θυγατέρων από έναν άλλο άνδρα. Την περιγράφει ως γυναίκα με απερίσκεπτη υπερβολή και αγριότητα, την οποία παρόλα αυτά ο Καλιγούλας αγάπησε με πάθος και πίστη. Η Καισωνία ήταν έγκυος κατά τη στιγμή του γάμου και γέννησε μια κόρη, την Ιουλία Δρουσίλλα, μόνο έναν μήνα αργότερα (ή σύμφωνα με τον Σουητώνιο, την ημέρα του γάμου). Ο Καλιγούλας συχνά την έδειχνε γυμνή στους φίλους του. Σε μια περίεργη επίδειξη αγάπης, την απειλούσε στα αστεία, ότι θα τη βασανίσει ή θα τη σκοτώσει. 

Στις 24 Ιανουαρίου του 41, ο Καλιγούλας δολοφονήθηκε και λίγες ώρες μετά η Καισωνία και η Δρουσίλλα δολοφονήθηκαν επίσης. Ο Ιώσηπος αναφέρει, ότι πέθανε γενναία: θλιμμένη για τον θάνατο του συζύγου της, πρότεινε πρόθυμα το λαιμό της στον δολοφόνο, λέγοντάς του να την σκοτώσει χωρίς δισταγμό.
Σίγκφριντ Σέλμπερχερ

Ο Σίγκφριντ Σέλμπερχερ (γερμ. Siegfried Selberherr, 3 Αυγούστου 1955) είναι αυστριακός επιστήμονας στον τομέα της μικροηλεκτρονικής. Είναι καθηγητής στο ινστιτούτου μικροηλεκτρονικής του Πολυτεχνείου της Βιέννης. Το κύριο ερευνητικό του ενδιαφέρον είναι η μοντελοποίηση και προσομοίωση φυσικών φαινομένων στον τομέα της μικροηλεκτρονικής.
Δημήτρης Βεζανής

Ο Δημήτρης Βεζανής (1904-19 Μαρτίου 1968) ήταν καθηγητής Πανεπιστημίου, πολιτικός επιστήμονας, πολιτειολόγος και συνταγματολόγος.
Μαρί Μιριάμ

Η Μαρί Μιριάμ (Marie Myriam, γεννήθηκε ως Myriam Lopes στις 8 Μαΐου 1957, στο Λουλούαμπουργκ/Κανάνγκα, του Βελγικού Κονγκό, σημερινή Λαϊκή Δημοκρατία του Κονγκό) είναι Γαλλίδα τραγουδίστρια πορτογαλικής καταγωγής. 

Εκπροσωπώντας τη Γαλλία, κέρδισε τον Διαγωνισμό Τραγουδιού της Eurovision το 1977 με το τραγούδι "L'oiseau et l'enfant" ("Το πουλί και το παιδί") σε μουσική του Ζαν Πολ Καρά και σε στίχους του Τζο Γκρέισι. Το single έφτασε στο #42 στο UK Singles Chart τον Ιούνιο του 1977.

Το 1981, η Μιριάμ επίσης εκπροσώπησε τη Γαλλία στο Μουσικό Φεστιβάλ Yamaha με το τραγούδι "Sentimentale" και ήρθε στην ένατη θέση.
Η τραγουδίστρια έκανε μια εμφάνιση στη συναυλία για την 50ή επέτειο στην Κοπεγχάγη τον Οκτώβριο του 2005 ως guest παρουσιάστρια και ηθοποιός. Την ίδια χρονιά, έγραψε την εισαγωγή στην γαλλική έκδοση του "Διαγωνισμού Τραγουδιού Της Eurovision – Η Επίσημη Ιστορία" με τον Τζον Κένεντι Ο'Κόνορ.
Λολλία Παυλίνα

Η Λολλία Παυλίνα ήταν ρωμαία αυτοκράτειρα, σύζυγος του Γάιου Καλιγούλα.
Λιβία Ορεστίλλα

Η Λιβία Ορεστίλλα ή Κορνηλία Ορεστίλλα ήταν ρωμαία αυτοκράτειρα και δεύτερη σύζυγος του αυτοκράτορα Καλιγούλα το 37 ή 38 μ.Χ. 

Ήταν αρχικά παντρεμένη με τον Γάιο Πίσωνα, αλλά πείστηκε ή αναγκάστηκε να ακυρώσει το γάμο για να μπορέσει ο Καλιγούλας να την παντρευτεί. Σύμφωνα με τους ιστορικούς Δίωνα Κάσσιο και τον Σουητώνιο, αυτό συνέβη κατά τη διάρκεια των γαμήλιων εορτασμών του Πίσωνα και της Ορεστίλλας. Ο Σουητώνιος ισχυρίζεται, ότι ο Καλιγούλας εξέδωσε μια προκήρυξη την επόμενη ημέρα, ότι είχε αποκτήσει μια νέα σύζυγο. Την επόμενη ημέρα ο Καλιγούλας χώρισε την Ορεστίλλα. Ωστόσο της απαγόρευσε επίσης να ξανακάνει σχέση με τον Πίσωνα. Σε δύο χρόνια η Ορεστίλλα και ο Πίσωνας εκδιώχθηκαν για μοιχεία σε ένα μακρινό νησί.
Ιουνία Κλαυδία

Η Ιουνία Κλαυδία (έτος θανάτου: 34 ή 36 ή 37), γνωστή και ως Ιουνία Κλαυδίλλα, υπήρξε η πρώτη σύζυγος του Ρωμαίου αυτοκράτορα Καλιγούλα, προτού αυτός ανέλθει στο θρόνο. 

Η Ιουνία παντρεύτηκε τον Καλιγούλα στο (σημερινό) Άντζιο το 33. Ο πατέρας της ήταν διακεκριμένος συγκλητικός ονόματι Μάρκος Ιούνιος Σιλανός. Πέθανε το 34, ή το 36, ή στις αρχές του 37 στη γέννα, φέρνοντας στον κόσμο το πρώτο παιδί του Καλιγούλα, το οποίο επίσης δεν επιβίωσε.
EZ Υδροχόου

Ο EZ Υδροχόου είναι τριπλό αστρικό σύστημα σε απόσταση 11,3 ετών φωτός από τον Ήλιο στον αστερισμό του Υδροχόου. Είναι επίσης γνωστό ως "Luyten 789-6" και "Gliese 866". Και οι τρεις συνιστώσες του συστήματος είναι  ερυθροί νάνοι τύπου M. Το ζευγάρι EZ Υδροχόου AC έχει  φασματοσκοπική μορφή  διπλού αστέρα με τροχιά 3,8 ημερών και απόσταση 0,03 AU. Αυτό το ζευγάρι μοιράζεται μία τροχιά με το στοιχείο EZ Υδροχόου Β μία περίοδο 823 ημερών. Το Α και Β στοιχεία του τριπλού συστήματος εκπέμπουν ακτίνες Χ.

Η διαμόρφωση του εσωτερικού δυαδικού ζεύγους μπορεί να επιτρέψει σε ένα εξωπλανήτη να βρίσκεται σε τροχιά κοντά στην κατοικήσιμη ζώνη. Ο EZ Υδροχόου πλησιάζει το Ηλιακό μας Σύστημα και σε 32.300 χρόνια, θα είναι σε ελάχιστη απόσταση περίπου 8,2 ετών φωτός από τον Ήλιο. Η προσομοίωση ChView δείχνει ότι σήμερα, το πλησιέστερο γειτονικό άστρο στο ΕZ Υδροχόου είναι ο Lacaille 9352 και απέχει 4,1 έτη φωτός.
Σοβιετική απογραφή του 1989

Η Σοβιετική απογραφή του 1989 (, μεταγράφεται "Vsesoyuznaya perepis naselenya 1989" ή ακαδημαϊκά "Vsesojuznaja perepis' naselenja 1989") η οποία διεξήχθη στις 12 με 19 Ιανουαρίου του ίδιου έτους, ήταν η τελευταία απογραφή που πήρε μέρος στην ΕΣΣΔ. Στην απογραφή, ο πληθυσμός της ΕΣΣΔ ανερχόταν στα 286,730,819 άτομα. Το 1989, η Σοβιετική Ένωση ήταν η τρίτη πιο πολυπληθέστερη χώρα του κόσμου, πάνω από τις Ηνωμένες Πολιτείες (οι οποίες είχαν 248,709,873 κατοίκους, σύμφωνα με την απογραφή της 1ης Απριλίου του 1990), και είχε χαμηλότερο πληθυσμό μόνο από την Κίνα και την Ινδία.
ΜΚ Χίμκι

Η ΜΚ Χίμκι (ρωσικά: БК «Химки») είναι ρωσική επαγγελματική ομάδα καλαθοσφαίρισης που εδρεύει στο Χίμκι της Περιφέρειας Μόσχας. Η πρώτη ομάδα του συλλόγου συμμετέχει στην Ευρωλίγκα και στην Γεντίναϊα Λίγκα. Το πλήρες επίσημο όνομα του συλλόγου στις διεθνείς διοργανώσεις είναι "Χίμκι Περιφέρειας Μόσχας" (Khimki Moscow Region).
Εκκρεμές του Νεύτωνα

Το Εκκρεμές του Νεύτωνα, που πήρε το όνομά του από τον Ισαάκ Νεύτων, είναι μια συσκευή που καταδεικνύει τη διατήρηση της ορμής και της ενέργειας με τη χρήση μιας σειράς σφαιρών που ταλαντεύονται. Όταν μια σφαίρα στο τέλος σηκώνεται και απελευθερώνεται, χτυπάει τις στατικές σφαίρες. Η δύναμη μεταδίδεται μέσω των στατικών σφαιρών και ωθεί την τελευταία σφαίρα προς τα πάνω. Η συσκευή είναι επίσης γνωστή ως οι σφαίρες του Νεύτωνα, οι μπάλες του Νεύτωνα, το λίκνο του Νεύτωνα ή η κούνια του Νεύτωνα.
Πρεβάλιε ποντ Κρίμομ

Το Πρεβάλιε ποντ Κρίμομ () είναι οικισμός στο Δήμο Μπρεζόβιτσα της κεντρικής Σλοβενίας. Ο δήμος αποτελεί μέρος της παραδοσιακής περιφέρειας της Εσωτερικής Καρνιόλα. Επίσης, αποτελεί μέρος της Στατιστικής Περιφέρειας της Κεντρικής Σλοβενίας.
Βαλένθια Μπάσκετ

Η Βαλένθια Μπάσκετ (ισπανικά: "Valencia Basket") είναι επαγγελματική ομάδα καλαθοσφαίρισης με έδρα τη Βαλένθια της Ισπανίας. Η ομάδα αγωνίζεται στη Λίγα ΑΘΜ και στην Ευρωλίγκα. Διεξάγει τους εντός έδρας αγώνες της στο Φουέντε ντε Σαν Λουίς.
Εθνικό Πάρκο Σανγκάυ

Το Εθνικό Πάρκο Σανγκάυ () είναι εθνικό πάρκο του Ισημερινού. Αποτελεί Μνημείο Παγκόσμιας Κληρονομιάς της UNESCO.

Έχει έκταση 5.177,65 τετρ. χιλ. και βρίσκεται στο κέντρο της χώρας. Εκτείνεται σε περιοχές των περιφερειών Μορόνα Σαντιάγκο (Morona Santiago), Τσιμποράσο (Chimborazo) και Τουνγκουράουα (Tungurahua). Στο πάρκο υπάρχουν δύο ενεργά ηφαίστεια, το Τουνγκουράουα και το Σανγκάυ και ένα ανενεργό, το Ελ Αλτάρ (Kapak Urku). Τα οικοσυστήματα του πάρκου τα διακρίνει μεγάλη ποικιλία, καθώς συναντώνται από τροπικά δάση μέχρι και παγετώνες.
Κτις

Το Κτις (τσεχικά: Ktiš) είναι χωριό και δήμος ("όμπετς") στην Επαρχία Πρατσάτιτσε στην Περιφέρεια Νότιας Βοημίας στην Τσεχία. 

Ο δήμος καλύπτει έκταση 37,18 τετραγωνικών χιλιομέτρων, και είχε πληθυσμό 505 κατοίκων (στις 28 Αυγούστου 2006). 

Το Κτις βρίσκεται 15 χιλιόμετρα νοτιοανατολικά του Πρατσάτιτσε, 27 χιλιόμετρα δυτικά του Τσέσκε Μπουντεγιόβιτσε, και 132 χιλιόμετρα νότια της Πράγας.
Τζόζεφ Λίστερ

Ο Τζόζεφ Λίστερ ("Joseph Lister", 1ος βαρόνος Lister, 5 Απριλίου 182710 Φεβρουαρίου 1912) ήταν Βρετανός χειρουργός, πρωτοπόρος της αντισηψίας στις χειρουργικές επεμβάσεις.

Ο Λίστερ προήγαγε την ιδέα των αποστειρωμένων χειρουργικών εργαλείων όταν εργαζόταν στο Βασιλικό Νοσοκομείο της Γλασκώβης. Εισήγαγε επιτυχημένα το «καρβολικό οξύ» (γνωστό σήμερα ως φαινόλη) ως μέσο αποστειρώσεως αυτών των εργαλείων και στον καθαρισμό των τραυμάτων.

Παρακινούμενος από τις θεμελιώδεις ανακαλύψεις του Λουί Παστέρ στη μικροβιολογία, ο Λίστερ κατόρθωσε να μειώσει έτσι τις μετεγχειρητικές μολύνσεις, καθιστώντας τις εγχειρήσεις ασφαλέστερες για τους ασθενείς, σε βαθμό που να αποκληθεί «πατέρας της νεότερης χειρουργικής».
Γουλιέλμος Α΄ της Ακουιτανίας

Ο Γουλιέλμος Α΄ της Ακουιτανίας ("Guillaume Ier d'Aquitaine") ή Γουλιέλμος ο Ευσεβής ("Guillaume le Pieux", 22 Μαρτίου 875 - 6 Ιουλίου 918), κόμης της Ωβέρνης (885 - 918) και Δούκας της Ακουιτανίας (893 - 918) ήταν γιος και διάδοχος του Βερνάρδου Β΄ της Ωβέρνης και της Ερμενγάρδης. Παντρεύτηκε λίγο πριν το 898 την Ενγκελβέργκα κόρη του Μπόζο της Προβηγκίας και της Ερμενγάρδης.

Έγινε κυβερνήτης της Ωβέρνης και του Λιμουζίν διαδεχόμενος τον πατέρα του και κατέκτησε την Ακουιτανία και το Πουατού για λογαριασμό του Εμπλ της Ακουιτανίας ο οποίος είχε ανατραπεί από τον Άιμαρ (893). Ο Γουλιέλμος κράτησε το δουκάτο της Ακουιτανίας γαι τον εαυτό του αναλαμβάνοντας την εκπαίδευση και την κηδεμονία του Εμπλ.

Ίδρυσε το αβαείο των Βενεδικτίνων του Κλυνύ που εξελίχτηκε στην συνέχεια σε σημαντικό θρησκευτικό και πολιτικό κέντρο. Ο Γουλιέλμος δεν κράτησε την επικυριαρχία του αβαείου αλλά το κατέστησε υπόλογο μόνο έναντι του πάπα, κάτι ασυνήθιστο για τα αβαεία εκείνης της εποχής που τα είχαν στην κατοχή τους οικογένειες. Πρώτο ηγούμενο διόρισε τον Μπέρνο της Μπωμ.

Δηνάρια που κόπηκαν στην Μπριουντ στο όνομα του Γουλιέλμου ήταν απόδειξη της ανεξαρτησίας του. Ο Γουλιέλμος τάφηκε στο μοναστήρι του Αγίου Ιουλιανού στην Μπριουντ. Δεν είχε γιους και τον διαδέχθηκε ο Γουλιέλμος Β΄ της Ακουιτανίας, μεγαλύτερος γιος της αδελφής του Αδελίνδας.
Μαρία Μίτσελ

Η Μαρία Μίτσελ ("Maria Mitchell", 1 Αυγούστου 1818 – 28 Ιουνίου 1889) ήταν Αμερικανίδα αστρονόμος, η οποία το 1847, με τη χρήση τηλεσκοπίου, ανεκάλυψε έναν κομήτη, που ως αποτέλεσμα έγινε γνωστός ως «ο Κομήτης της Δεσποινίδος Μίτσελ» («Miss Mitchell's Comet», C/1847 T1). Υπήρξε έτσι η τρίτη χρονολογικά γυναίκα στην ιστορία που κατεγεγραμμένα ανεκάλυψε κομήτη, και η πρώτη Αμερικανίδα. Υπήρξε επίσης η πρώτη Αμερικανίδα γυναίκα που εργάσθηκε ως επαγγελματίας αστρονόμος.
Ιζχάρ Κοέν

Ο Ιζχάρ Κοέν (Izhar Cohen, (, γεννήθηκε στις 13 Μαρτίου 1951) είναι Ισραηλινός τραγουδιστής, ο οποίος αναδείχθηκε νικητής στον διαγωνισμό τραγουδιού της Eurovision του 1978.
Ζόντιακ

O Ζόντιακ (αγγλικά:Zodiac) ήταν ένας κατά συρροήν δολοφόνος, που έδρασε στην ευρύτερη περιοχή της βόρειας Καλιφόρνια, από το 1965 ώς το 1975 περίπου, και του οποίου η ταυτότητα δεν αποκαλύφθηκε ποτέ, αφού ποτέ δεν συνελήφθη. Το παρατσούκλι "Ζόντιακ" προέκυψε από την υπογραφή με αυτό το ψευδώνυμο, που έβαζε ο ίδιος στα γράμματα που έστειλε στα Μ.Μ.Ε. Οι επιστολές αυτές περιλαμβάνουν, επίσης, τέσσερα κρυπτογραφημένα μηνύματα, από τα οποία μόνο δύο έχουν οριστικά αποκρυπτογραφηθεί. Στον Ζόντιακ έχουν χρεωθεί πέντε διαπιστωμένες δολοφονίες, ενώ ο ίδιος είχε κάνει λόγο για 37 θύματα.

Διάφοροι ύποπτοι έχουν κατά καιρούς ερευνηθεί και ανακριθεί από τις αστυνομικές αρχές και από ερασιτέχνες ερευνητές, αλλά δεν έχουν έλθει στην επιφάνεια «αποδεικτικά» στοιχεία. Η Αστυνομία του Σαν Φρανσίσκοχαρακτήρισε την περίπτωσή του «ανενεργή» τον Απρίλιο του 2004, αλλά την άνοιξε εκ νέου πριν από τον Μάρτιο του 2007. Η υπόθεση παραμένει ανοιχτή στην πόλη Βαλέχο, καθώς και στην περιοχή των κομητειών Νάπα και Σολάνο, όπου έδρασε ο δολοφόνος. Το Υπουργείο Δικαιοσύνης της Καλιφόρνιας διατηρεί ανοιχτή την «Υπόθεση Ζόντιακ»

Ο σκιτσογράφος της εφημερίδας San Francisco Chronicle Ρόμπερτ Γκρέισμιθ ήταν ο πιο επίμονος ερασιτέχνης ερευνητής της υπόθεσης, και αυτός που έγραψε το μπεστ-σέλερ βιβλίο "Zodiac: The Full Story of the Infamous Unsolved Zodiac Murders in California", το οποίο περιέχει όλα τα διαθέσιμα στοιχεία για την υπόθεση. Ο ίδιος ο Γκρέισμιθ θεωρεί, βάσει «περιστασιακών αποδεικτικών στοιχείων», ότι ο Άρθρουρ Λι Άλεν κρυβόταν πίσω από το ψευδώνυμο Ζόντιακ. Αν και η Αστυνομία, στη διάρκεια των 20 επόμενων χρόνων, είχε ανακρίνει αρκετές φορές τον Άλεν, είχε μάθει τα πάντα για το όχι και τόσο καθαρό παρελθόν του, δεν μπόρεσε ποτέ να βρει κάποιο αποδεικτικό στοιχείο, που να τον συνδέει με τους φόνους του Ζόντιακ. Όπως και να έχει, ο Άλεν πέθανε από καρδιακή προσβολή το 1992. Η αστυνομία συνέκρινε το DNA που είχε βρει από τους τόπους εγκλήματος με αυτό του Άλεν, αλλά ποτέ δεν υπήρξε αντιστοίχηση. Αυτό το στοιχείο, η γραφή του, που δεν ταίριαζε με του Ζόντιακ, και τα ανόμοια χαρακτηριστικά του Άλεν με το σκίτσο του Ζόντιακ ήταν μερικοί λόγοι, που τον έβγαζαν έξω από τους υπόπτους. Ωστόσο, υπάρχουν πολλές μαρτυρίες και πολλά εμπεριστατωμένα στοιχεία, που ζωγράφιζαν τον Ζόντιακ στο πρόσωπό του. Ποτέ, όμως, δεν κατηγορήθηκε για κανέναν φόνο του Ζόντιακ. Ο Ρόμπερτ Γκρέισμιθ, στο δεύτερο βιβλίο του σχετικά με την υπόθεση, πιστεύει ότι ο Άλεν είναι ο Ζόντιακ. Με βάση αυτά τα βιβλία, γυρίστηκε και η ομώνυμη ταινία του Ντέιβιντ Φίντσερ, "Zodiac", το 2007.
Γουλιέλμος Β΄ της Ακουιτανίας

Ο Γουλιέλμος Β΄ της Ακουιτανίας ή Γουλιέλμος ο Νεώτερος (πέθανε στις 12 Δεκεμβρίου 926) κόμης της Ωβέρνης και Δούκας της Ακουιτανίας (918 - 926) ήταν μεγαλύτερος γιος του Άκφρεντ Α΄ του Καρκασσόν και της Αδελίνδας. Διαδέχθηκε στο δουκάτο της Ακουιτανίας τον αδελφό της μητέρας του Γουλιέλμο τον Ευσεβή. 
Όταν ανέβηκε στον θρόνο ξεκίνησε πολεμικές συγκρούσεις με τους Βουργούνδιους και τους Νορμανδούς οι οποίοι αρνήθηκαν να αναγνωρίσουν σαν βασιλιά τον Ροδόλφο της Γαλλίας. Η συμμαχία του με τον Γάλλο βασιλιά ήταν προσωρινή ο Γουλιέλμος αργότερα επαναστάτησε, ο Ροδόλφος οδήγησε στρατό εναντίον του αλλά αναγκάστηκε να οπισθοχωρήσει για να αντιμετωπίσει τους Μαγυάρους στον Ρήνο. Ο Γουλιέλμος πέθανε αμέσως μετά, τον διαδέχθηκε ο μικρότερος αδελφός του Άκφρεντ της Ακουιτανίας.
Αιλία Φλασίλλα

Η Αιλία Φλασίλλα ("Elia Flacila", 31 Μαρτίου 356 - 386) ήταν Ρωμαία αυτοκράτειρα και σύζυγος του Θεοδοσίου Α΄. Μαζί του έκανε τρία παιδιά: τον Αρκάδιο, τον Ονώριο και την Αιλία Πουλχερία. Σύμφωνα με κάποιες πηγές, είχε ισπανική καταγωγή.
Μοναστήρι του Οσίου Ναούμ

Το Μοναστήρι του Οσίου Ναούμ () βρίσκεται στη Βόρεια Μακεδονία, 29 χιλιόμετρα νότια της πόλης της Οχρίδας, στις όχθες της ομώνυμης λίμνης.

Στο χώρο της μονής είναι θαμμένος ο Όσιος Ναούμ, που ίδρυσε την μονή το 905 μ.Χ. Από τον 16ο αιώνα λειτούργησε στο μοναστήρι ελληνικό σχολείο. Από το 1912 μέχρι το 1925 το μοναστήρι και η γύρω περιοχή ανήκε στο αλβανικό κράτος. Τελικά στις 28 Ιουνίου 1925 ο βασιλιάς της Αλβανίας Ζογ Α’ μετά από διαπραγματεύσεις παραχώρησε την περιοχή με το μοναστήρι στην Γιουγκοσλαβία.
Αιλία Πουλχερία

Η Αιλία Πουλχερία (379 - 385) ήταν κόρη του Θεοδοσίου Α΄ και της πρώτης συζύγου του Φλασίλλας.

Αδερφή των αυτοκρατόρων Αρκάδιου και Ονώριου, η Πουλχερία πέθανε πολύ μικρή (ηλικίας λίγων μηνών ως και επτά ετών, όπως αναφέρουν διάφορες πηγές) κατά πάσα πιθανότητα λίγο πριν τον θάνατο της μητέρας της (386). Ο Θεοδόσιος Α΄ δέχτηκε να παντρευτεί την Γάλλα, την μικρότερη κόρη του Βαλεντινιανού Α΄, ενώνοντας τις δυο δυναστείες. Το γεγονός αυτό αυξάνει τις αμφιβολίες των ιστορικών ότι ο θάνατος της Πουλχερίας έχει σχέση με τον θάνατο της μητέρας της. Δεν συγχέεται με την πιο δημοφιλή ανιψιά της, Πουλχερία.
Κλουμπ Νεκάξα

Η Κλουμπ Νεκάξα (ισπανικά: "Club Necaxa") είναι μεξικανική ποδοσφαιρική ομάδα, η οποία ιδρύθηκε στις 21 Αυγούστου του 1923 στην Πόλη του Μεξικού. Το 2003 άλλαξε την έδρα του στην πόλη της Αγουασκαλιέντες. Αγωνίζεται στη Λίγα ΜΧ από την Απερτούρα του 2016, έπειτα από την επίτευξη της ανόδου, νικώντας την Χουάρες με συνολικό αποτέλεσμα 3–0 στους τελικούς της Ασένσο για τον προβιβασμό το 2015.

Έχει στο ενεργητικό της 18 τίτλους (7 Πρωταθλήματα, 5 Κύπελλα, 2 Καμπεόν ντε Καμπεόνες, 2 Κόπα Ελιμινατόρια, 1 Κύπελλο Πρωταθλητριών Βορείου Αμερικής και 1 ΚΟΝΚΑΚΑΦ Κύπελλο Κυπελλούχων) και τρεις τίτλους δεύτερης κατηγορίας. Ήταν η πρώτη ομάδα που κατέκτησε το Πρωτάθλημα και Κύπελλο στην ίδια περίοδο, το 1932-1933, λαμβάνοντας το ψευδώνυμο "campeonísimo", ως η πρώτη ομάδα του Μεξικού ποδοσφαίρου που έφερε αυτό το ψευδώνυμο.

Κατέλαβε την 3η θέση στο Παγκόσμιο Πρωτάθλημα Συλλόγων 2000 που πραγματοποιήθηκε στη Βραζιλία, ενώ μαζί με τη Μοντερρέι και την Ντεπορτίβο Σαπρίσα της Κόστα Ρίκα, οι ποιο επιτυχημένες ομάδες της ΚΟΝΚΑΚΑΦ.

Κατέχει την 7η θέση στον κατάλογο της Διεθνούς Ομοσπονδίας Ιστορίας και Στατιστικής του Ποδοσφαίρου στη Βόρεια και Κεντρική Αμερική (1901-2000) και αποτελεί την καλύτερη μεξικανική ομάδα.
Κασπάρ Νέτσερ

Ο Κασπάρ Νέτσερ (ολλανδικά: Caspar (ή Gaspar) Netscher, 1639 – 15 Ιανουαρίου 1684) ήταν Ολλανδός ζωγράφος γερμανικής καταγωγής της Χρυσής Ολλανδικής Εποχής στη ζωγραφική.
Ντανιίλ Μάιτενς

Ο Ντανιίλ Μάιτενς (ολλανδικά: Daniël Mijtens, Ντελφτ, περ. 1590 - Χάγη, 1647/48, αναγραφόμενος στην Αγγλία ως Daniel Mytens the Elder) ήταν Ολλανδός ζωγράφος της Χρυσής Ολλανδικής Εποχής στη ζωγραφική. Ασχολήθηκε με την προσωπογραφία και πέρασε το μεγαλύτερο μέρος της σταδιοδρομίας του εργαζόμενος ως Αυλικός ζωγράφος στην Αγγλία.
Σεφιρότ

Σεφιρότ ( "səphîrôṯ"), που σημαίνει "εκπορεύσεις", είναι τα 10 χαρακτηριστικά/εκπορεύσεις στην Καμπάλα, μέσω του οποίου το Ein Sof (Το Άπειρο) αποκαλύπτει τον Εαυτό του και συνεχώς δημιουργεί και το φυσικό βασίλειο και την αλυσίδα των υψηλότερων μεταφυσικών σφαιρών (Seder hishtalshelus). 

Εναλλακτικές διαμορφώσεις του Σεφιρότ δίνονται από διαφορετικά σχολεία στην ιστορική ανάπτυξη της Καμπάλα, με το καθένα να εκπροσωπεί μια διαφορετική πνευματική πτυχή. Η παράδοση των 10 απαριθμήσεων αναφέρεται στο Sefer Yetzirah, "Δέκα sefirot της ανυπαρξίας, δέκα και όχι εννέα, δέκα και όχι έντεκα". Ως συνολικά 11 Σεφιρότ παρατίθενται ανάμεσα στις 10 πτυχές, δύο (Keter και Daat) θεωρούνται ως το ασυνείδητο και το συνειδητό, εκδηλώσεις της ίδιας αρχής για τη διατήρηση των δέκα κατηγοριών. Τα Σεφιρότ περιγράφονται ως κανάλια της Θείας δημιουργικής δύναμης της ζωής ή της συνείδησης, μέσω της οποίας η άγνωστη Θεϊκή δύναμη αποκαλύπτεται στην ανθρωπότητα.

Το πρώτο Σεφιράχ (Keter) περιγράφει τη Θεία υπερσυνείδηση το οποίο είναι πέρα από τη συνειδητή νόηση. Τα επόμενα τρία Σεφιρότ (Chochmah, Binah και Da'at) περιγράφουν τρία επίπεδα συνειδητής Θεϊκής Διάνοιας. Τα επτά επόμενα sefirot (Chesed, Gevurah, Tiferet, Netzach, Hod, Yesod και Malchut) περιγράφουν τα ανώτερα και κατώτερα συνειδητά Θεία Συναισθήματα. Δύο sefirot (Binah και Malchut) είναι θηλυκά, όπως η θηλυκή αρχή στην Καμπάλα περιγράφει ένα σκάφος που λαμβάνει ένα εξωτερικό αρσενικό φως, στη συνέχεια εσωτερικά, θρέφει και δίνει γέννηση σε χαμηλότερα Σεφιρότ. Αντίστοιχη είναι και η Θηλυκή Θεϊκή Παρουσία (, "Shekhinah"). Η Καμπάλα βλέπει την ανθρώπινη ψυχή ως έναν κατοπτρισμό του Θεϊκού (μετά Γένεση 1:27, "ο Θεός δημιούργησε τον άνθρωπο κατ' εικόνα Του, κατ 'εικόνα Θεού εποίησεν αυτόν, άρσεν και θήλυ εποίησεν αυτούς"). Ως εκ τούτου, τα sefirot περιγράφουν επίσης την πνευματική ζωή του ανθρώπου, και αποτελεί το εννοιολογικό μοντέλο στην Καμπάλα για την κατανόηση των πάντων. 

* "Στην Καμπάλα και το Συμβολισμό", Γηρσώμ Scholem (1996). Schocken. (ISBN 0-8052-1051-2)
Πέτρος Λομβαρδός

Ο Πέτρος Λομβαρδός (λατ.: "Petrus Lombardus", 1095/1100-1160) ήταν σχολαστικός θεολόγος, καθηγητής στην Καθεδρική Σχολή της Νοτρ Νταμ του Παρισιού και επίσκοπος Παρισιού.
Παναγιώτης Κονταξάκης

Ο Παναγιώτης Κονταξάκης (γεννήθηκε στις 16 Αυγούστου 1964 στη Μελβούρνη της Αυστραλίας) είναι δάσκαλος του τσι κουνγκ και του τάι τσι και πρώην αθλητής του άλματος εις ύψος.
Σπούδασε στη Σχολή Επιστήμης Φυσικής Αγωγής και Αθλητισμού του ΕΚΠΑ .
Κοιλάδα του Αμαρίου

Η Κοιλάδα του Αμαρίου είναι εύφορη κοιλάδα στους πρόποδες του Ψηλορείτη και του Όρους Κέντρος στην Κρήτη. Η κοιλάδα ήταν γνωστή ως κέντρο αντίστασης στους Γερμανούς κατά την διάρκεια της Μάχης της Κρήτης και της γερμανικής κατοχής. Μετά την απαγωγή του Στρατηγού Χάινριχ Κράιπε, οι Γερμανοί κατέστρεψαν αρκετά χωριά στην περιοχή, σκοτώνοντας πολλούς από τους κατοίκους.
Tyranny and Mutation

Tyranny and Mutation είναι ο τίτλος του δεύτερου άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου στις 11 Φεβρουαρίου 1973 μέσω της δισκογραφικής εταιρείας "Columbia". 

Ο παραγωγός Σάντι Πέρλμαν υπήρξε ένας από τους κύριους συνθέτες των κομματιών του δίσκου, ενώ ο Ρίτσαρντ Μέλτζερ από το περιοδικό Crawdaddy! συνεισέφερε στο ""Teen Archer" και η Πάτι Σμιθ στο "Baby Ice Dog". Επίσης, το "The Red & the Black" είναι μία νέα εκδοχή, με νέο τίτλο, του κομματιού "I'm On The Lamb, But I Ain't No Sheep"" από το ομώνυμο ντεμπούτο τους. Το ίδιο κομμάτι θα έδινε αρχικά και την ονομασία στον δίσκο, αλλά τελικά "The Red" ονομάστηκε η μία πλευρά του και "The Black" η άλλη.

Σύμφωνα με τον Τζο Μπουσάρντ, οι στίχοι του ""Wings Wetted Down" προέρχονται από ένα βιβλίο με ποιήματα του Πάμπλο Νερούδα, ο οποίος είε κερδίσει Νόμπελ Λογοτεχνίας το 1971. Ο Άλμπερτ Μπουσάρντ έχει δηλώσει ότι η μουσική του "Baby Ice Dog" είναι επηρεασμένη από το "I Can't Keep From Crying"" των Blues Project.

Ο δίσκος έχει λάβει θετικές κριτικές, με τον Τομ Γιούρεκ του AllMusic να το βαθμολογεί με 4,5 αστέρια με άριστα τα πέντε, ενώ σκαρφάλωσε ως το # 122 του αμερικάνικου Billboard, παραμένοντας στον κατάλογο επιτυχιών για δεκατρείς εβδομάδες.
Αιλία Παιτίνα

Η Αιλία Παιτίνα ήταν η δεύτερη σύζυγος του ρωμαίου αυτοκράτορα Κλαύδιου.
Φλόριντα

Φλόριντα ή Φλόριδα (αγγλικά: State of Florida), είναι μια νότια πολιτεία των Ηνωμένων Πολιτειών. Είναι γνωστή με το προσωνύμιο "Sunshine State" (Ηλιόλουστη Πολιτεία). Το όνομα "Φλόριδα" προέρχεται από την ισπανική λέξη "φλορίδα", που σημαίνει "ανθισμένη". Έχει έκταση 170.312 τ.χλμ. και πληθυσμό 22.223.716 κατοίκους (εκτίμηση 2021).
Χάρολντ Πίντερ

Ο Χάρολντ Πίντερ ("Harold Pinter", 10 Οκτωβρίου 1930 - 24 Δεκεμβρίου 2008) ήταν Άγγλος συγγραφέας θεατρικών έργων και θεατρικός σκηνοθέτης. Έγραψε έργα για θέατρο, ραδιόφωνο, τηλεόραση και ταινίες. Το πρώιμο έργο του συνδέεται με το θέατρο του παραλόγου. Το 2005 κέρδισε το Βραβείο Νομπέλ Λογοτεχνίας καθώς και το Βραβείο Φραντς Κάφκα.

Ήταν γνωστός επίσης για τον πολιτικό του ακτιβισμό και την αντίθεσή του στην Αμερικανική εισβολή στο Αφγανιστάν και τον Πόλεμο στο Ιράκ. Πέθανε από καρκίνο του ήπατος.
Συλί Προυντόμ

Ο Ρενέ-Φρανσουά-Αρμάν Προυντόμ (René-François-Armand Prudhomme) (Παρίσι 16 Μαρτίου 1839 - Γαλλία 6 Σεπτεμβρίου 1907), γνωστός ως Συλί Προυντόμ (Sully Prudhomme), ήταν Γάλλος ποιητής και δοκιμιογράφος, νικητής του πρώτου Βραβείου Νόμπελ Λογοτεχνίας το 1901. 

Ο Προυντόμ αρχικά σπούδασε για να γίνει μηχανικός αλλά άλλαξε τα ενδιαφέροντά του προς τη φιλοσοφία και την ποίηση. Δήλωσε πως ο σκοπός του ήταν να δημιουργήσει επιστημονική ποίηση για την μοντέρνα εποχή. Ως χαρακτήρας ήταν συνειδητοποιημένος και μελαγχολικός και ήταν μέλος της Παρνασσισμού, αν και την ίδια στιγμή το έργο του επιδεικνύει χαρακτηριστικά αμιγώς δικά του.